open-index/open-wikipedia-markdown huggingface dataset:
Σεργκέι Λουκιανένκο

Ο **Σεργκέι Λουκιανένκο** (ρωσικά: Серге́й Васи́льевич Лукья́ненко), γεννημένος στις 11 Απριλίου 1968 στο Καρατάου του Καζακστάν, είναι ένας από τους δημοφιλέστερους σύγχρονους Ρώσους συγγραφείς έργων επιστημονικής φαντασίας.

## Βιβλιογραφία
Ο Λουκιανένκο γεννήθηκε στο Καρατάου του Καζακστάν, τότε κομμάτι της Σοβιετικής Ένωσης, από Ρώσο-Ουκρανό πατέρα και μητέρα τατάρικης καταγωγής. Αφού αποφοίτησε από το σχολείο, μετακόμισε στην Άλμα Άτα, όπου και σπούδασε ψυχολογία και ψυχοθεραπεία στο Κρατικό Ινστιτούτο Ιατρικής. Αφού ολοκλήρωσε τις σπουδές του εργάστηκε σε νοσοκομείο της πόλης με ειδίκευση στην παιδική ψυχιατρική, ωστόσο εγκατέλειψε πρόωρα το επάγγελμά του για βιοποριστικούς λόγους.

Ήδη από τα φοιτητικά του χρόνια άρχισε να ασχολείται με τη συγγραφή. Το μυθιστόρημα με το οποίο αναδύθηκε από το περιθώριο της επιστημονικής φαντασίας στη λογοτεχνική επιφάνεια και στη συνείδηση του κοινού ήταν *«Οι Φύλακες της Νύχτας»*, ένα βιβλίο-σταθμός στη συγγραφική πορεία του Λουκιανένκο το οποίο μάλιστα μεταφέρθηκε και στη μεγάλη οθόνη, φέρνοντας τον παραγκωνισμένο ρωσικό κινηματογράφο και πάλι στο προσκήνιο.

Ο συγγραφέας έχει λάβει πολλά βραβεία - ανάμεσα στα οποία τα επιφανή Strannik και Interpresscon. Αποτελεί το νεότερο συγγραφέα του οποίου το έργο έχει αναγνωριστεί με το Βραβείο Αελίτα για τη *«μεγάλη του συνεισφορά στη ρωσική επιστημονική φαντασία και λογοτεχνία του φανταστικού»*.

Από το 1996 ο Λουκιανένκο διαμένει μόνιμα στη Μόσχα με τη σύζυγό του, Σόνια, και τα δυο παιδιά τους.

## Εργογραφία

### Διηγήματα
**Κακή Διαγωγή*
**Το Α σημαίνει Άνθρωπος*
**Πυρηνικό Όνειρο*
**Επινόημα*

### Μυθιστορήματα
**Το Αγόρι και το Σκοτάδι*
**Επισκέψεις του Φθινοπώρου*
**Ακατάλληλη Στιγμή για Δράκους*
**Χοροί στο Χιόνι*
**Φάσμα*
**Ανταγωνιστές*

### Τριλογίες
**Ένας Λόρδος από τον Πλανήτη Γη*
**Νήσος Ρωσία*
**Γραμμή Παραληρήματος*
**Λαβύρινθος Αντανακλάσεων*
**Γονιδίωμα*

### Διλογίες
**Οι Ιππότες των Σαράντα Νησιών*
**Τα Άστρα Είναι Κρύα Παιχνίδια*
**Κρύες Ακτές*
**Πρόχειρο Σχέδιο*

### Εξαλογία
**Οι Φύλακες της Νύχτας* (ISBN 9789606868023, Εκδόσεις Φανταστικός Κόσμος, 2008)
**Οι Φύλακες της Ημέρας*
**Η Σκοπιά του Λυκόφωτος*
**Η Τελευταία Σκοπιά*
**Η Νέα Σκοπιά*
**Η Έκτη Σκοπιά*

## Παραπομπές



## Εξωτερικοί σύνδεσμοι
*   Επίσημος ιστότοπος

Κατηγορία:Ρώσοι μυθιστοριογράφοι
Κατηγορία:Ρώσοι διηγηματογράφοι
Κατηγορία:Συγγραφείς επιστημονικής φαντασίας
Κατηγορία:Σοβιετικοί συγγραφείς
Ακριτοχώρι Σερρών

Το **Ακριτοχώρι**, είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Πετριτσίου, του δήμου Σιντικής, της περιφερειακής ενότητας (τέως νομού) Σερρών, στην περιφέρεια Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σερρών του νομού Σερρών, στο γεωγραφικό διαμέρισμα Μακεδονίας.
*Μέχρι το 1927 ο οικισμός ονομαζόταν *Δερβέντι*. 
## Γεωγραφία
Το Ακριτοχώρι είναι χωριό στο βορειοδυτικό τμήμα του νομού Σερρών. Βρίσκεται στις νότιες υπώρειες της οροσειράς Κερκίνης και πολύ κοντά στη βόρεια όχθη του Στρυμόνα και της λίμνης Κερκίνης, στο τέλος του επαρχιακού δρόμου που οδηγεί βόρεια στα βουλγαρικά σύνορα και σε μέσο σταθμικό υψόμετρο 130. Απέχει 47 χλμ. περίπου ΒΔ. των Σερρών.
## Τοπική κοινότητα
Η τοπική κοινότητα Ακριτοχωρίου είναι χαρακτηρισμένη ως αγροτικός ημιορεινός οικισμός, με έκταση 28,567 χμ² (2011). Περιλαμβάνει και τον οικισμό Θρακικό.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 ως *Δερβέντι* και προσαρτήθηκε στην κοινότητα Ράμνης του νομού Σερρών. Το 1927 μετονομάστηκε σε *Ακριτοχώρι*. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Ακριτοχωρίου και προσαρτήθηκε στον δήμο Πετριτσίου. Με το ΦΕΚ 87Α - 07/06/2010 αποσπάστηκε από τον δήμο Πετριτσίου και προσαρτήθηκε στον δήμο Σιντικής.
## Αξιοθέατα
*Το γυναικείο μοναστήρι του Τιμίου Προδρόμου, στη βορειοδυτική είσοδο του χωριού, με εξαιρετική θέα στη λίμνη Κερκίνη. Ιδρύθηκε το 1981 και λειτουργείται από 45 μοναχές. Το μοναστήρι είναι αγιορείτικου ρυθμού και ο πρώτος ναός είναι ακριβές αντίγραφο του Παλαιού Καθολικού της Ιεράς Μονής Ξενοφώντος.
*Ο ναός των Αγίων Κωνσταντίνου και Ελένης, στο βόρειο τμήμα του οικισμού
*Η λίμνη και η περιοχή αναψυχής Αγίου Προδρόμου, βόρεια της μονής 
*Το ράντσο με άλογα στο νοτιοδυτικό τμήμα του χωριού

## Προσωπικότητες
; Κατάγονται από το Ακριτοχώρι
* Πασχάλης Κουλούμογλου, Έλληνας αρσιβαρίστας
* Τάσος Παπάζογλου, Έλληνας ποδοσφαιριστής και προπονητής

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής
Ακριτοχώρι

Ο όρος **Ακριτοχώρι** μπορεί να αναφέρεται στα χωριά:
* Ακριτοχώρι Μεσσηνίας
* Ακριτοχώρι Σερρών
Εθνική Ισλανδίας (ποδόσφαιρο ανδρών)

Η **εθνική ομάδα ποδοσφαίρου της Ισλανδίας** εκπροσωπεί την Ισλανδία στις διεθνείς διοργανώσεις του αθλήματος και διευθύνεται από τη Ποδοσφαιρική Ομοσπονδία Ισλανδίας, που είναι η ανώτατη διοικούσα αρχή για το ποδόσφαιρο στη χώρα και η οποία είναι μέλος της ΦΙΦΑ από το 1947 και της ΟΥΕΦΑ από το 1957 και είναι μια από τις μικρότερες χώρες-μέλη της ΟΥΕΦΑ από πλευράς πληθυσμού. 

Η εθνική ομάδα της Ισλανδίας των ανδρών έχει το προσωνύμιο *Strákarnir okkar* (Τα αγόρια μας)  και ως μόνιμη έδρα το στάδιο Λαουγκάρνταλσβέλουρ που βρίσκεται στην πρωτεύουσα της χώρας Ρέκιαβικ, και έχει χωρητικότητα περίπου 15.000 θεατών. 

Προπονητής της ομάδας είναι ο Νορβηγός Άαγκε Χαρέιντε και αρχηγός αυτή την εποχή ο Γιόχαν Μπέργκ Γκούντμουντσον. 

## Ιστορία
Η Ισλανδία είχε μια ανεπίσημη εθνική ομάδα ποδοσφαίρου από το 1930 η οποία έπαιζε μόνο μη αναγνωρισμένα φιλικά παιχνίδια, αλλά το έτος 1947 η ομοσπονδία της χώρας έγινε μέλος της ΦΙΦΑ και έκτοτε άρχισε να παίζει επίσημους και φιλικούς  αγώνες, αναγνωρισμένους και από τη ΦΙΦΑ και από το 1957 μέλος της ΟΥΕΦΑ. Συμμετέχει σε προκριματικά παγκοσμίου κυπέλλου από τη διοργάνωση του 1958 και σε προκριματικά ευρωπαϊκού πρωταθλήματος από αυτήν του 1964, με λίγες απουσίες ενδιάμεσα, και παλιότερα και σε προκριματικά Ολυμπιακών αγώνων, όσο αυτά διεξάγονταν. https://www.rsssf.org/tablesi/ijs-intres.html

Για πολλές δεκαετίες ανήκε στις μικρές και μικρομεσαίες εθνικές ομάδες της Ευρώπης, ωστόσο προκρίθηκε για πρώτη φορά στην ιστορία της στα τελικά μεγάλης διοργάνωσης στο Ευρωπαϊκό Πρωτάθλημα Ποδοσφαίρου του 2016 στη Γαλλία, όπου πραγματοποίησε μια τεράστια έκπληξη φτάνοντας μέχρι τα προημητελικά και αποκλείοντας-μεταξύ άλλων-την Αγγλία την οποία κέρδισε με 2-1 στη φάση των 16. Τελικά η πορεία της τερματίστηκε στα προημιτελικά  όπου ηττήθηκε από τη διοργανώτρια Γαλλία με σκορ 5-2.   

Η συνέχεια των μεγάλων επιτυχιών ήρθε με την πρόκριση στο Παγκόσμιο κύπελλο της Ρωσίας του 2018 όταν και έγινε η μικρότερη χώρα στον κόσμο που καταφέρνει κάτι τέτοιο.  Εκεί έπαιξε σε δύσκολο όμιλο με Αργεντινή, Κροατία και Νιγηρία.Αν και στο πρώτο της παιχνίδι κατάφερε να αποσπάσει ισοπαλία έκπληξη με 1-1 από την Αργεντινή, ηττήθηκε στα δύο επόμενα παιχνίδια της από Νιγηρία και Κροατία για να τερματίσει στην τέταρτη θέση του ομίλου με ένα βαθμό.  

## Στατιστικά
Πρώτος ποδοσφαιριστής όλων των εποχών σε συμμετοχές είναι ο Μπίρκιρ Μπιάρνασον με 113 συμμετοχές, ενώ έχουν επίσης ξεπεράσει τις 100 συμμετοχές και οι Ρούναρ Κρίστινσον, Άρον Γκούναρσον και Μπίρκιρ Σέβαρσον, ενώ αντίστοιχα πρώτος σκόρερ είναι ο Γκίλφι Σίγκουρντσον με 27 γκολ.  

## Δείτε ακόμη
* Εθνική Ισλανδίας Κ-21
* Εθνική Ισλανδίας Κ-19
* Εθνική Ισλανδίας Κ-17

## Παραπομπές


## Εξωτερικοί σύνδεσμοι
* Επίσημη Ιστοσελίδα Ομοσπονδίας 

Κατηγορία:Εθνική Ισλανδίας (ποδόσφαιρο)
Κατάλογος επεισοδίων του DreamWorks Δράκοι

250px|right|thumb|DreamWorks Δράκοι Αγγλικό Λογότυπο
***DreamWorks Δράκοι*** (γνωστή στις αρχές της ανάπτυξης ως Δράκοι: Η Σειρά) είναι μια αμερικανική computer-animated τηλεοπτική σειρά που προβάλλεται στο Cartoon Network βασίζεται στην ταινία του 2010 *[[Πώς να εκπαιδεύσετε το δράκο σας]]*. Η σειρά χρησιμεύει ως γέφυρα μεταξύ της πρώτης ταινίας και τη 2014 συνέχεια του. Μια μοναδική ωριαία προεπισκόπηση που αποτελείται από δύο επεισόδια προβλήθηκε στις 7 Αυγούστου 2012, με την επίσημη πρεμιέρα της σειράς στις 4 Σεπτεμβρίου 2012. Η δεύτερη σεζόν θα μετονομαστεί σε *Δράκοι: Υπερασπιστές του Μπερκ*

*DreamWorks Δράκοι* διαθέτει τα φωνητικά ταλέντα των Jay Baruchel, America Ferrera, Christopher Mintz-Plasse, Julie Marcus, T. J. Miller, Zack Pearlman, Chris Edgerly και Nolan North.

Είναι γνωστό εκτός του Nickelodeon, ως πρώτη DreamWorks Animation spin-off σειρά που προβάλλεται στο Cartoon Network.

## Επισκόπηση σειράς




## Επεισόδια
### Κύκλος 1: ''Αναβάτες του Μπερκ'' (2012–13)

Δράκοι
Κατηγορία:Πώς να Εκπαιδεύσετε το Δράκο σας
2907 Νεκράσοφ

μικρογραφία|Η τροχιά του αστεροειδούς 2907 Νεκράσοφ
Ο **Νεκράσοφ (Nekrasov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1975 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ποιητή και εκδότη Νικολάι Νεκράσοφ.

Ως αστεροειδής της Κύριας Ζώνης, ο Νεκράσοφ δεν είναι γεωπλήσιος αστεροειδής. Ωστόσο, γράφηκε σε εφημερίδες ότι είναι πιθανό να συγκρουσθεί με τη Γη στις 16 Δεκεμβρίου 2880. Αυτές οι αναφορές τον συγχέουν με τον πολύ μικρότερο αστεροειδή (29075) 1950 DA, ο οποίος είναι πράγματι γεωπλήσιος και έχει πιθανότητα συγκρούσεως με τη Γη στις 16 *Μαρτίου* 2880.

## Φυσικά χαρακτηριστικά
Η μέση διάμετρος του Νεκράσοφ εκτιμάται σε 13 ως 30 χιλιόμετρα περίπου, για γεωμετρικό άλβεδο 0,15 περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νεκρασοφ
2908 Σιμογιάμα

Ο **Σιμογιάμα (Shimoyama)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1981 από τον Ιάπωνα αστρονόμο Τοσιμάσα Φουρούτα, που παρατηρούσε από το Τοκάι του Νομού Αϊτσί, και πήρε το όνομά του από το ιαπωνικό χωριό Σιμογιάμα, που σήμερα έχει συγχωνευθεί με την πόλη Τογιότα.

## Φυσικά χαρακτηριστικά
Η μέση διάμετρος του Σιμογιάμα εκτιμάται σε 29,38 χιλιόμετρα, ενώ το γεωμετρικό άλβεδό του είναι 0,0514.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σιμογιαμα
2909 Χόσι-νο-ίε

Ο **Χόσι-νο-ίε (Hoshi-no-ie)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1983 από τον Ιάπωνα αστρονόμο Σαντάο Σέι, που παρατηρούσε από το χωριό Τσιρορίν της Ιαπωνίας, και του έδωσε το όνομα του ιδιωτικού αστεροσκοπείου του, που σημαίνει «Σπίτι των άστρων».

## Φυσικά χαρακτηριστικά
Η μέση διάμετρος του Χόσι-νο-ίε εκτιμάται σε 21,5 χιλιόμετρα περίπου, ενώ το γεωμετρικό άλβεδό του είναι 0,167 ± 0,051.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χοσι-νο-ιε
2910 Γιόσκαρ-Όλα

μικρογραφία|Η τροχιά του αστεροειδούς 2910 Γιόσκαρ-Όλα
Ο **Γιόσκαρ-Όλα (Yoshkar-Ola)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1980 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την ομώνυμη ρωσική πόλη.

## Φυσικά χαρακτηριστικά
Τα κυρίως φυσικά χαρακτηριστικά του Γιόσκαρ-Όλα είναι άγνωστα. Ο Γιόσκαρ-Όλα περιστρέφεται γύρω από τον εαυτό του μία φορά κάθε 3 ώρες 25 λεπτά και 24 δευτερόλεπτα, μία γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γιοσκαρ-Ολα
2911 Μιαχέλενα

Η **Μιαχέλενα (Miahelena)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,467. Ανακαλύφθηκε το 1938 από τον Φινλανδό αστρονόμο Χέικι Αλικόσκι, που παρατηρούσε από το Τούρκου και της έδωσε το όνομα της συζύγου του.

## Φυσικά χαρακτηριστικά
Ο φασματικός τύπος της Μιαχέλενα είναι **S** (λιθώδης). Η Μιαχέλενα περιστρέφεται γύρω από τον εαυτό της μία φορά κάθε 4 ώρες και 11 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιαχελενα
2912 Λαπάλμα

μικρογραφία|Η τροχιά του αστεροειδούς 2912 Λαπάλμα
Ο **Λαπάλμα (Lapalma)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,461. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από το νησί Λα Πάλμα των Καναρίων, όπου υπάρχουν σημαντικά ερευνητικά τηλεσκόπια.

## Φυσικά χαρακτηριστικά
Ο φασματικός τύπος του Λαπάλμα είναι **V**. Ο Λαπάλμα περιστρέφεται γύρω από τον εαυτό του μία φορά κάθε 5 ώρες 42 λεπτά και 39 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαπαλμα
2906 Καλτέκ

Ο **Καλτέκ (Caltech)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,0. Ανακαλύφθηκε το 1983 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομά του προς τιμή του Ινστιτούτου Τεχνολογίας της Καλιφόρνια, που είναι ανεπίσημα πολύ γνωστό με αυτή τη σύντμηση.

Αξιοσημείωτη είναι η πολύ μεγάλη κλίση της τροχιάς του Καλτέκ ως προς την εκλειπτική, πάνω από 30 μοίρες.

## Φυσικά χαρακτηριστικά
Η μέση διάμετρος του Καλτέκ εκτιμάται σε 57,98 χιλιόμετρα. Ο φασματικός τύπος του είναι **Xc**, ενώ το γεωμετρικό άλβεδό του είναι 0,0526. Ο Καλτέκ περιστρέφεται γύρω από τον εαυτό του μία φορά κάθε 9 ως 14 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καλτεκ
2914 Γκλόρνις

Ο **Γκλόρνις (Glärnisch)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1965 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την ομωνυμη κορυφή των `Αλπεων.

## Φυσικά χαρακτηριστικά
Τα φυσικά χαρακτηριστικά του Γκλόρνις είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκλορνις
Ομάδα περιοδικού πίνακα

μικρογραφία|Ο περιοδικός πίνακας με τα στοιχεία μετάπτωσης Λουτήτιο Lu και Λωρένσιο Lr στην ομάδα 3.
Μία **ομάδα** του Περιοδικού Πίνακα είναι οποιαδήποτε στήλη στοιχείων με κοινές ιδιότητες χαρακτηριζόμενη από τα ηλεκτρόνια στις εξωτερικές στιβάδες. 

# Αλκάλια ή αλκαλιμέταλλα ή ομάδα του λιθίου  → *I<sub>A</sub>*
# Αλκαλικές γαίες ή γαιαλκάλια ή ομάδα του βηρυλλίου → *II<sub>A</sub>*
# Στοιχεία μετάπτωσης, ομάδα του σκάνδιου → *III<sub>B</sub>*
# Στοιχεία μετάπτωσης, ομάδα του τιτανίου → *IV<sub>B</sub>*
# Στοιχεία μετάπτωσης, ομάδα του βαναδίου → *V<sub>B</sub>*
# Στοιχεία μετάπτωσης, ομάδα του χρωμίου → *VI<sub>B</sub>*
# Στοιχεία μετάπτωσης, ομάδα του μαγγανίου → *VII<sub>B</sub>*
# Στοιχεία μετάπτωσης, ομάδα του σιδήρου → *VIII* ή *VIII<sub>B</sub>*
# Στοιχεία μετάπτωσης, ομάδα του κοβαλτίου → *VIII* ή *VIII<sub>B</sub>*
# Στοιχεία μετάπτωσης, ομάδα του νικελίου → *VIII* ή *VIII<sub>B</sub>*
# Στοιχεία μετάπτωσης, νομισματικά μέταλλα ή ομάδα του χαλκού → *I<sub>B</sub>*
# Στοιχεία μετάπτωσης, ή πτητικά μέταλλα ή ομάδα του ψευδαργύρου → *II<sub>B</sub>*
# Γαίες ή εικοσαγόνα ή ομάδα του βορίου → *III<sub>A</sub>*
# Κρυσταλλογόνα ή τετραγόνα ή ομάδα του άνθρακα → *IV<sub>A</sub>*
# Πνυκτογόνα ή ομάδα του αζώτου → *V<sub>A</sub>*
# Χαλκογόνα ή ομάδα του οξυγόνου → *VI<sub>A</sub>*
# Αλογόνα ή ομάδα του φθορίου → *VII<sub>A</sub>*
# Ευγενή Αέρια ή ομάδα του ήλιου → *0* ή *VIII<sub>A</sub>*

*
2916 Βορονβελίγια

μικρογραφία|Η τροχιά του αστεροειδούς 2916 Βορονβελίγια
Η **Βορονβελίγια (Voronveliya)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή του Σοβιετικού αστροφυσικού Μπαρίς Αλεξάντροβιτς Βοροντσόφ-Βελιαμίνοφ (Борис Александрович Воронцов-Вельяминов, 1904–1994).

## Φυσικά χαρακτηριστικά
Τα φυσικά χαρακτηριστικά της Βορονβελίγια είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βορονβελιγια
2913 Ορτά

Ο **Ορτά (Horta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,029. Ανακαλύφθηκε το 1931 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Βέλγου αρχιτέκτονα Βικτόρ Ορτά.

## Φυσικά χαρακτηριστικά
Τα φυσικά χαρακτηριστικά του Ορτά είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ορτα
2917 Σώγιερ Χογκ

Ο **Σώγιερ Χογκ (Sawyer Hogg)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή της Καναδής αστρονόμου Χέλεν Σώγιερ Χογκ (*Helen Sawyer Hogg*, 1905–1993).

## Φυσικά χαρακτηριστικά
Ο φασματικός τύπος του Σώγιερ Χογκ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σωγιερ Χογκ
2920 Αυτομέδων

μικρογραφία|Η τροχιά του αστεροειδούς 2920 Αυτομέδων
Ο **Αυτομέδων (Automedon)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,0. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το όνομα του ηνιόχου του Αχιλλέως κατά τον Τρωικό Πόλεμο.

## Φυσικά χαρακτηριστικά
Η μέση διάμετρος του Αυτομέδοντος εκτιμάται σε 111 ± 7,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0433. Ο Αυτομέδων περιστρέφεται γύρω από τον εαυτό του μία φορά κάθε 10 ώρες και 13 λεπτά.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αυτομεδων
2921 Σοφοκλής

Ο **Σοφοκλής** (*Sophocles*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,046. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του αρχαίου `Ελληνα τραγικού ποιητή Σοφοκλέους.

## Φυσικά χαρακτηριστικά
Τα κυρίως φυσικά χαρακτηριστικά του Σοφοκλέους είναι άγνωστα. Ο Σοφοκλής περιστρέφεται γύρω από τον εαυτό του μία φορά κάθε 4 ως 5,5 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σοφοκλης
Κατηγορία:Σοφοκλής
2922 Ντικάνκα

μικρογραφία|Η τροχιά του αστεροειδούς 2922 Ντικάνκα
Η **Ντικάνκα (Dikanʹka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από τον τίτλο μιας συλλογής διηγημάτων του Νικολάι Γκόγκολ, της *«Εσπέρες σε ένα αγρόκτημα κοντά στην Ντικάνκα»*, που γράφηκε το 1831-1832.

## Φυσικά χαρακτηριστικά
Τα φυσικά χαρακτηριστικά της Ντικάνκα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντικανκα
2923 Σούιλερ

Ο **Σούιλερ (Schuyler)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1977 από το προσωπικό του Αστεροσκοπείου του Χάρβαρντ και πήρε το όνομά του προς τιμή της Κάθριν Σούιλερ, διοικητικής υπαλλήλου στο Κέντρο Ελασσόνων Πλανητών (MPC) της IAU.

## Φυσικά χαρακτηριστικά
Τα φυσικά χαρακτηριστικά του Σούιλερ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σουιλερ
65 (αριθμός)

Το **65** (εξήντα πέντε) είναι ο φυσικός αριθμός που βρίσκεται μετά από το 64 και πριν από το 66. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 65 συμβολίζεται ως **LXV** στο ρωμαϊκό σύστημα αρίθμησης και ως **ΞΕ´** στο ελληνικό σύστημα αρίθμησης.

## Στα μαθηματικά
* Το 65 είναι σύνθετος αριθμός καθώς οι φυσικοί διαιρέτες του είναι 1, 5, 13 και 65, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 66.
* Το ανάπτυγμα πρώτων παραγόντων του 65 είναι 65 = 5 · 13.
* Το 65 είναι ημιπρώτος αριθμός, διότι αποτελεί γινόμενο δύο πρώτων αριθμών (5 · 13).

## Το 65 στη Χημεία
* Ο ατομικός αριθμός 65 αντιστοιχεί στο τέρβιο.

## Το 65 στην Αστρονομία
* Ο Μεσιέ 65 είναι ένας σπειροειδής γαλαξίας σε απόσταση 35 εκατομμυρίων ετών φωτός στον αστερισμό Λέοντα. Μαζί με τον Μεσιέ 66 και τον NGC 3628 αποτελούν την Τριάδα του Λέοντα.

## Το 65 στην Τέχνη

* 65, ταινία των Σκοτ Μπεκ και Μπράιαν Γουντς.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
55 (αριθμός)

Το **55** (πενήντα πέντε) είναι ο φυσικός αριθμός που βρίσκεται μετά από το 54 και πριν από το 56. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 55 συμβολίζεται ως **LV**  στο ρωμαϊκό σύστημα αρίθμησης και ως **ΝΕ΄** ή **νε΄** στο ελληνικό σύστημα αρίθμησης.

## Στα μαθηματικά
* Το 55 είναι σύνθετος αριθμός καθώς οι φυσικοί διαιρέτες του είναι 1, 5, 11 και 55, δηλαδή έχει και άλλο φυσικό διαιρέτη, εκτός του 1 και του εαυτού του. Ο επόμενος σύνθετος αριθμός είναι το 56.
* Το ανάπτυγμα πρώτων παραγόντων του 55 είναι 55 = 5 · 11.
* Το 55 είναι ημιπρώτος αριθμός, διότι αποτελεί γινόμενο δύο πρώτων αριθμών (5 · 11).
* Το 55 είναι αριθμός Φιμπονάτσι. Ο επόμενος αριθμός Φιμπονάτσι είναι το 89.

## Το 55 στη Χημεία
* Ο ατομικός αριθμός 55 αντιστοιχεί στο καίσιο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
2919 Νταλί

μικρογραφία|Η τροχιά του αστεροειδούς 2919 Νταλί
Ο **Νταλί** (*Dali*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Ισπανού (Καταλανού) ζωγράφου Σαλβαδόρ Νταλί.

## Φυσικά χαρακτηριστικά
Τα φυσικά χαρακτηριστικά του Νταλί είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νταλι
Κατηγορία:Σαλβαδόρ Νταλί
2924 Μιτάκε-μούρα

Ο **Μιτάκε-μούρα (Mitake-mura)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1977 από τους Ιάπωνες αστρονόμους Χιρόκι Κοσάι και Κιιτσίρο Χουρουκάβα, που παρατηρούσαν από το Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο. Πήρε το όνομά του από το ιαπωνικό χωριό Μιτάκε, που σήμερα έχει συγχωνευθεί με την πόλη Κίζο.

## Φυσικά χαρακτηριστικά
Τα φυσικά χαρακτηριστικά του Μιτάκε-μούρα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιτακε-μουρα
2925 Μπήτυ

Ο **Μπήτυ (Beatty)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,0. Ανακαλύφθηκε το 1978 από τους Αμερικανούς αστρονόμους Έλινορ Χέλιν και Σελτ Μπας, που παρατηρούσαν από το Αστεροσκοπείο του Πάλομαρ, και του έδωσαν το όνομά του προς τιμή του Τζ. Κέλλυ Μπήτυ, συντάκτη του αμερικανικού αστρονομικού περιοδικού *Sky & Telescope*.

## Φυσικά χαρακτηριστικά
Ο φασματικός τύπος του Μπήτυ είναι **Cgh**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπητυ
Νίκος Αγγελόπουλος

Το όνομα **Νίκος Αγγελόπουλος** μπορεί να συνδέεται με κάποιο από τα παρακάτω λήμματα:

* Νίκος Αγγελόπουλος (δρομέας)
* Νίκος Αγγελόπουλος (καλαθοσφαιριστής), γεννημένος το 1984.
* Νίκος Αγγελόπουλος (πετοσφαιριστής), γεννημένος το 1989 στην Πάτρα.
Εθνική Ανδόρρας (ποδόσφαιρο ανδρών)

Η **εθνική ομάδα ποδοσφαίρου της Ανδόρρας** εκπροσωπεί την Ανδόρρα στις διεθνείς διοργανώσεις του αθλήματος και διευθύνεται από την Ομοσπονδία Ποδοσφαίρου Ανδόρρας που είναι η διοικούσα αρχή για το ποδόσφαιρο της χώρας.

## Ιστορία
Η Ανδόρρα εθνική ομάδα, υφίσταται από το 1994, ενώ το Πρωτάθλημα της χώρας ξεκίνησε το 1995. Έως το 1996, που εισήλθε στην FIFA και στην UEFA, δεν έπαιρνε μέρος σε διεθνείς διοργανώσεις. Ποτέ στην ιστορία της δεν έχει καταφέρει να προκριθεί σε τελική φάση, είτε Παγκοσμίου Κυπέλλου, είτε Ευρωπαϊκού Πρωταθλήματος.
Ωστόσο η Εθνική Ομάδα έχει πετύχει κάποιες σημαντικές νίκες στην ιστορία της, με πιο σημαντική από αυτές να είναι η εντός έδρας νίκη επί της Ουγγαρίας με 1-0, στις 9 Ιουνίου 2017, σε ένα ματς το οποίο σφύριξε ο Έλληνας Χαράλαμπος Καλογερόπουλος, για τα προκριματικά του Παγκοσμίου Κυπέλλου 2018, που διεξήχθη στη Ρωσία.

## Στάδιο
Χρησιμοποιεί ως έδρα της το Στάδιο Κομουνάλ ντ'Ανδόρρα λα Βέγια με χωρητικότητα 850 θέσεων, που βρίσκεται στην πρωτεύουσα Ανδόρρα λα Βέγια.

## Εξωτερικοί σύνδεσμοι
* Επίσημη ιστοσελίδα Ομοσπονδίας

Κατηγορία:Εθνική Ανδόρρας (ποδόσφαιρο)
Νίκος Αγγελόπουλος (καλαθοσφαιριστής)

Ο **Νίκος Αγγελόπουλος**, γεννημένος στις (27 Ιουνίου 1984) είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται στη θέση του Power Forward.

Ξεκίνησε την καριέρα του από την ομάδα του Γαλατσίου, ενώ στην Α1 Εθνική αγωνίστηκε για πρώτη φορά με τη φανέλα του Ηλυσιακού την περίοδο 2003-04. Ακολούθησε μία τετραετία κατά την οποία αγωνίστηκε με τα χρώματα του Πανιωνίου μέχρι την περίοδο 2007-08. Κατόπιν βρέθηκε στο δυναμικό του Αιγάλεω για την περίοδο 2008-09. Επόμενος σταθμός στην καριέρα του υπήρξε από το καλοκαίρι του 2009 η Ε.Κ. Καβάλας, από όπου αποχώρησε τρία χρόνια αργότερα, μετά τη λήξη της περιόδου 2011-12. Την περίοδο 2012-13 έλαβε μεταγραφή για την ομάδα του Ρεθύμνου BC Aegean.. Ακολούθησαν ο Κόροιβος Αμαλιάδας (2014-15) και ο Φάρος Κερατσινίου (2015). 

Με τα χρώματα της Εθνικής Ελλάδος ο Αγγελόπουλος έχει διαγωνιστεί στο Πανευρωπαϊκό Πρωτάθλημα Εφήβων του 2002 και στο Παγκόσμιο Πρωτάθλημα Νέων Ανδρών το 2005.

## Διακρίσεις
* Φιναλίστ Κυπέλλου Ελλάδας: 2016

## Παραπομπές


## Εξωτερικοί σύνδεσμοι
* 
* Νίκος Αγγελόπουλος, στατιστικά στην επίσημη ιστοσελίδα του Ε.Σ.Α.Κ.Ε.
* Nikos Angelopoulos, προφίλ στον ιστότοπο EuroBasket.com. 
* Nikos Angelopoulos, στατιστικά στην ιστοσελίδα ProBallers.com. 
* Nikos Angelopoulos, στατιστικά στην ιστοσελίδα ScoresWay.com. 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Φάρου Κερατσινίου
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές Α.Ε. Χολαργού
Κατηγορία:Πάουερ φόργουορντ
Λατινικό άλφα

Το **άλφα** (Ɑ ɑ Αγγλικά: Alpha) είναι ένα γράμμα του λατινικού αλφαβήτου για υπολογιστές το οποίο προέρχεται από το ελληνικό γράμμα Άλφα. Στο λατινικό αλφάβητο ενσωματώθηκε λόγω του συμβόλου του στο ΔΦΑ, **ɑ** που απεικονίζει τον φθόγγο /a/ με λίγη διάρκεια (αα). Το άλφα δεν χρησιμοποιείται σε καμία γλώσσα.
## Άλλα γράμματα
Το άλφα έχει μερικές παραλλαγές όταν τονίζεται. Αυτές είναι στην παρακάτω λίστα.
* Ɑ́ ɑ́
* Ɑ̀ ɑ̀
* Ɑ̂ ɑ̂
* Ɑ̌ ɑ̌
* ᶐ

## Πώς το γράφουμε
Το γράμμα αυτό γράφεται με την εισαγωγή συμβόλου και υπάρχει το κεφαλαίο γράμμα μόνο στο Office 10.

Κατηγορία:Λατινικό αλφάβητο
Δημήτρης Τσαρουχάς

Ο **Δημήτρης Τσαρουχάς** (7 Ιουνίου 1986) είναι Έλληνας καλαθοσφαιριστής. Διαθέτει ύψος 1,97 μέτρα και αγωνίζεται στη θέση του Shooting Guard.

## Καριέρα
Την αγωνιστική περίοδο 2003-04 αγωνίστηκε στην Α1 Εθνική με τα χρώματα του Ηλυσιακού, ωστόσο παρέμεινε στην ομάδα για άλλα τρία χρόνια, παρά τον υποβιβασμό της στην Α2 Εθνική. Την περίοδο 2004-05 κέρδισε το διαγωνισμό τριπόντων του All-Star Game. Ήταν η πρώτη φορά στην ιστορία του διαγωνισμού τριπόντων που ο τίτλος του νικητή απονεμήθηκε σε παίκτη ομάδας της Α2 Εθνικής.

Ακολούθως ο Τσαρουχάς συνέχισε την καριέρα του στον Ερμή Περάματος εξακολουθώντας να διακρίνεται στην Α2 Εθνική. Τον Αύγουστο του 2012 υπέγραψε συμβόλαιο με το Ρέθυμνο BC Aegean διάρκειας ενός έτους καταλαμβάνοντας την 4η θέση στην κανονική περίοδο της Α1 Εθνικής. Το καλοκαίρι του 2013 αποχώρησε ως ελεύθερος από την κρητική ομάδα, υπογράφοντας το Νοέμβρη συμβόλαιο με το Φιλαθλητικό Ζωγράφου που αγωνίζεται στα πλαίσια της Α2 Εθνικής.

## Εθνική Ελλάδας
Με τα χρώματα της Εθνικής Ελλάδος ο Τσαρουχάς έχει διαγωνιστεί στο Πανευρωπαϊκό Πρωτάθλημα Εφήβων του 2004.

## Διακρίσεις
* Νικητής του διαγωνισμού τριπόντων στο ελληνικό All-Star Game: 2005

## Παραπομπές


## Εξωτερικοί σύνδεσμοι
* 
* Δημήτρης Τσαρουχάς, στατιστικά στην επίσημη ιστοσελίδα του Ε.Σ.Α.Κ.Ε.
* Dimitris Tsarouchas, προφίλ στον ιστότοπο EuroBasket.com. 
* Dimitris Tsarouchas, στατιστικά στην ιστοσελίδα ProBallers.com. 
* Dimitris Tsarouchas, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Φιλαθλητικού Ζωγράφου
Κατηγορία:Σούτινγκ γκαρντ
2926 Καλντέιρα

Ο **Καλντέιρα (Caldeira)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1980 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή του Βραζιλιάνου αστρονόμου Φελίπε Καλντέιρα.

## Φυσικά χαρακτηριστικά
Τα φυσικά χαρακτηριστικά του Καλντέιρα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καλντειρα
2927 Αλαμόζα

Ο **Αλαμόζα (Alamosa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα)  12,1. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από την κωμόπολη Αλαμόζα του Κολοράντο, γενέτειρα του Τόμας.

## Φυσικά χαρακτηριστικά
Τα κυρίως φυσικά χαρακτηριστικά του Αλαμόζα είναι άγνωστα. Ο Αλαμόζα περιστρέφεται γύρω από τον εαυτό του μία φορά κάθε 4 ώρες 22 λεπτά και 59,5 δευτερόλεπτα (Odden κ.ά. 2012).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αλαμοζα
Telekonsult Arena

Η **Telekonsult Arena** είναι ένας κλειστός χώρος για στίβο που βρίσκεται στο αθλητικό συγκρότημα Arenastaden Βέξιε στα δυτικά του Βέξιε της Σουηδίας. 

Με έξι διαδρόμους στίβου περίπου 200 μέτρων, η Telekonsult Arena είναι μοναδική τόσο στη Σουηδία όσο και στην Ευρώπη. Με τους διαδρόμους και τα δάπεδα από την ιταλική αρένα Mondo ο ίδιος τύπος της επικάλυψης χρησιμοποιήθηκε στους Ολυμπιακούς διαδρόμους στο Λονδίνο. 

Ο χώρος έχει χωρητικότητα 2.550 θεατών. Χάρη στα τηλεσκοπικά καθίσματα, κατά τη διάρκεια της άσκησης μπορούν να πιέζονται προς τον τοίχο για επιπλέον χώρο στους επαγγελματίες για την πρακτική. Η αρένα άνοιξε στις 6 Οκτωβρίου 2012 και είναι η έδρα της ομάδας στίβου IFK Βέξιε.

600px|thumb|left|Πανόραμα της Telekonsult Arena την ημέρα των εγκαινίων.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Κλειστά γυμναστήρια στη Σουηδία
Κατηγορία:Αθλητικές εγκαταστάσεις στη Σουηδία
Κατηγορία:Στίβος στη Σουηδία
2928 Επστάιν

Ο **Επστάιν (Epstein)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1976 από το προσωπικό του Αστεροσκοπείου «Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Εσθονικής καταγωγής Αμερικανού αστρονόμου Ισιδώρου Επστάιν (*Isadore Epstein*, 1919–1995).

## Φυσικά χαρακτηριστικά
Τα φυσικά χαρακτηριστικά του Επστάιν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Επσταιν
2930 Ευριπίδης

Ο **Ευριπίδης (Euripides)** είναι ένας αστεροειδής που περιφέρεται στην κεντρική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του αρχαίου `Ελληνα τραγικού ποιητή Ευριπίδη.

* Αξιοσημείωτη είναι η πολύ μικρή εκκεντρότητα της τροχιάς του Ευριπίδη, δηλαδή η τροχιά του είναι σχεδόν κυκλική.

## Φυσικά χαρακτηριστικά
Ο φασματικός τύπος του Ευριπίδη είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ευριπιδης
Κατηγορία:Ευριπίδης
2929 Χάρρις

Ο **Χάρρις (Harris)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου `Αλαν Χάρρις (*Alan W. Harris*, γενν. περ. 1944), που μελέτησε τους αστεροειδείς.

## Φυσικά χαρακτηριστικά
Ο φασματικός τύπος του Χάρρις είναι **T**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χαρρις
Ένωση των Βετεράνων του Εσθονικού Πολέμου της Ανεξαρτησίας

Η **Ένωση των Βετεράνων του Εσθονικού Πολέμου της Ανεξαρτησίας**' (Estonian War of Independence League - EVL) ιδρύθηκε το 1929 και ήταν κίνημα των αποστράτων στρατιωτικών, πατριωτικό και σαφώς αντικομμουνιστικό με στόχο την δημιουργία μιας ενοποιημένης Εσθονίας. Το 1933 κέρδισε το 73% του πληθυσμού χωρίς να καταφέρει να κυβερνήσει. Ο Αρχηγός Προπαγάνδας του EVL Χιαλμάρ Μάε υπηρέτησε ως αρχηγός της κυβέρνησης κατά την διάρκεια της κατοχής στην Εσθονία (1941 - 1944).

## Παραπομπές


Κατηγορία:Εσθονικά πολιτικά κόμματα
Κατηγορία:Φασιστικά κινήματα
Κατηγορία:Αντικομμουνισμός
2933 Άμπερ

Ο **`Αμπερ (Amber)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,70. Ανακαλύφθηκε το 1983 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ) και του έδωσε το όνομα της εγγονής του. Ο αστεροειδής αυτός δεν πρέπει να συγχέεται με τον 10183 Αμπέρ (Ampère).

## Φυσικά χαρακτηριστικά
Η μέση διάμετρος του `Αμπερ εκτιμάται σε 20,62 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,087 ± 0,010. Ο `Αμπερ περιστρέφεται γύρω από τον εαυτό του μία φορά κάθε 10 ως 17 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αμπερ
2934 Αριστοφάνης

μικρογραφία|Η τροχιά του αστεροειδούς 2934 Αριστοφάνης
Ο **Αριστοφάνης (Aristophanes)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,564. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του αρχαίου `Ελληνα κωμικού ποιητή Αριστοφάνη.

## Φυσικά χαρακτηριστικά
Η μέση διάμετρος του Αριστοφάνους εκτιμάται σε 27,72 χιλιόμετρα. Ο φασματικός τύπος του είναι **Ch**, ενώ το γεωμετρικό άλβεδό του είναι 0,0761.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αριστοφανης
Κατηγορία:Αριστοφάνης
2935 Ναίρουμ

Ο **Ναίρουμ (Naerum)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από το προάστιο Ναίρουμ της Κοπεγχάγης.

## Φυσικά χαρακτηριστικά
Τα φυσικά χαρακτηριστικά του Ναίρουμ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ναιρουμ
Εθνικό Σύστημα Αριθμοδότησης

Το **Εθνικό Σύστημα Αριθμοδότησης** είναι ο νέος τρόπος κλήσης των
τηλεφωνικών αριθμών του ΟΤΕ. Δημιουργήθηκε την 1 Μαρτίου του 2002. Μέχρι τότε επιλέγονταν άλλοτε 5, άλλοτε και άλλοτε 9 νούμερα.
Αλλά από εκείνη την ημερομηνία και μέχρι σήμερα τα νούμερα που επιλέγονται είναι 10 και στην αρχή του αριθμού μπαίνει σε όλες τις περιπτώσεις ο κωδικός αριθμός της περιοχής. Εξαίρεση αποτελεί η περίπτωση
της κλήσης τηλεφώνων της Ελλάδας από το Εξωτερικό και αντίστροφα, κατά την οποία επιλέγονται 14 νούμερα.
Κατηγορία:Τηλεφωνία
Μάριος Μπατής

Ο **Μάριος Μπατής** (γενν. 20 Ιουνίου 1980, Κερατσίνι) είναι Έλληνας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Ιωνικό Νίκαιας.

## Σταδιοδρομία
Ο Μπατής έκανε τα πρώτα του βήματα στο Φάρο Κερατσινίου.

Ξεκίνησε την επαγγελματική του σταδιοδρομία αγωνιζόμενος στην ομάδα του Πανιωνίου, όπου και παρέμεινε μέχρι το καλοκαίρι του 2003. Ακολούθως, υπέγραψε μονοετές συμβόλαιο με το Ηράκλειο, που την περίοδο 2003-04 αγωνίστηκε στην Α1 Εθνική. Κατόπιν, υπέγραψε στη Νήαρ Ηστ, συμμετέχοντας στο Πρωτάθλημα της Α2 Εθνικής, όπου και παρέμεινε για μια επιπλέον διετία (2005-2007) και με τον Ηλυσιακό. Η επιστροφή του Μπατή στην Α1 Εθνική έλαβε χώρα για χάρη της Ολύμπιας Λάρισας, ομάδα στην οποία παρέμεινε κατά τη διετία 2007-09. Κατόπιν, την περίοδο 2009-10, αγωνίστηκε με τα χρώματα του Αμαρουσίου. Το 2010, έλαβε μεταγραφή στην ομάδα των νεανικών του χρόνων, τον Πανιώνιο, όπου και αγωνίστηκε μέχρι το 2014.

Τον Ιούλιο του 2014, υπέγραψε συμβόλαιο συνεργασίας με τον Απόλλωνα Πάτρας. Τον Αύγουστο του 2015, ανακοινώθηκε από την ομάδα του Φάρου Κερατσινίου. 

Από την περίοδο 2017-18, μέχρι και τον Ιούνιο του 2020 αγωνίστηκε στον Ιωνικό Νικαίας, κατά σειρά στην Β Εθνική, Α2 Εθνική και Α1 Εθνική.

Από την περίοδο 2020-2021 αγωνίζεται στη Νεανική Εστία Μεγαρίδος στο πρωτάθλημα της Β Εθνικής.

**Ευρωπαϊκές διοργανώσεις**Ο Μπατής έχει συμμετάσχει πέντε φορές σε διεθνείς διοργανώσεις: στο Κύπελλο Σαπόρτα του 2002 με τον Πανιώνιο, στο Champions Cup του 2003 και πάλι με τον Πανιώνιο, στο EuroCup του 2008 με την Ολύμπια Λάρισας, καθώς και στο EuroChallenge 2009 με την ίδια ομάδα. Τέλος, είχε την ευκαιρία να συμμετάσχει στην EuroLeague την περίοδο 2009-10, με την ομάδα του Αμαρουσίου.

## Διακρίσεις
* Φιναλίστ Κυπέλλου Ελλάδας (2): 2015, 2016

## Παραπομπές


## Εξωτερικοί σύνδεσμοι
* Μάριος Μπατής, στατιστικά στην επίσημη ιστοσελίδα του Ε.Σ.Α.Κ.Ε.
* 
* Marios Batis, προφίλ στην επίσημη ιστοσελίδα της FIBA Europe (EuroChallenge 2009).
* Marios Batis, προφίλ στον ιστότοπο EuroBasket.com. 
* Marios Batis, στατιστικά στην ιστοσελίδα ProBallers.com. 
* Marios Batis, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Φάρου Κερατσινίου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Β΄ Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Προπονητές καλαθοσφαίρισης ΑΕΚ
Κεράσι της Ιερουσαλήμ

To **κεράσι της Ιερουσαλήμ** (Στρύχνον το ψευδοκαψικόν) είναι φυτό της οικογένειας των Στρυχνοειδών το οποίο έχει τοξικούς καρπούς.
## Περιγραφή
Αυτό το πολυετές φυτό καλλιεργείται ως καλλωπιστικό φυτό εσωτερικού χώρου. Σε περιοχές της Αυστραλίας και της Νέας Ζηλανδίας θεωρείται παράσιτο.

Το κεράσι της Ιερουσαλήμ είναι ιθαγενές στο Περού και στο Εκουαδόρ. Είναι πολυετές φυτό και μπορεί να αντέξει ψυχρούς χειμώνες και παγετούς. 

Ζει γύρω στα 10 χρόνια και παράγει καρπούς κάθε χρόνο ξεκινώντας από το δεύτερο η το τρίτο έτος της ηλικίας του.
 
Είναι συγγενικό είδος με την ντομάτα και οι καρποί του εύκολα μπερδεύονται με τα ντοματίνια.

Το κεράσι της Ιερουσαλήμ περιέχει την τοξική ουσία στρυχνοκαψίνη η οποία είναι παρόμοια με άλλες τοξίνες που περιέχονται σε φυτά της οικογένειας *[[Στρυχνοειδή]]* όπως η ατροπίνη. Παρόλο που η στρυχνοκαψίνη είναι τοξική δεν είναι απειλητική για την ζωή αλλά μπορεί να προκαλέσει διαταραχές του πεπτικού συστήματος όπως εμετούς και γαστρεντερίτιδα.

Τα κεράσια της Ιερουσαλήμ όμως είναι ιδιαίτερα τοξικά σε σκύλους, γάτες  και σε ορισμένα πτηνά όπως οι παπαγάλοι

## Παραπομπές


## Εξωτερικοί σύνδεσμοι
* 
* 

Κατηγορία:Δηλητηριώδη φυτά
Κατηγορία:Καλλωπιστικά φυτά
Κατηγορία:Στρυχνοειδή
Κατηγορία:Χλωρίδα του Περού
Κατηγορία:Χλωρίδα του Ισημερινού
2932 Κεμπτσίνσκι

Ο **Κεμπτσίνσκι (Kempchinsky)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1980 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομά της νύφης της, Πάουλα Κεμπτσίνσκι.

Κοντά στο αφήλιο της τροχιάς του ο Κεμπτσίνσκι βρίσκεται στα εξώτατα όρια της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά του Κεμπτσίνσκι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κεμπτσινσκι
2931 Μαγιακόφσκι

μικρογραφία|Η τροχιά του αστεροειδούς 2931 Μαγιακόφσκι
Ο **Μαγιακόφσκι** (*Mayakovsky*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1969 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ποιητή και θεατρικού συγγραφέως Βλαντίμιρ Μαγιακόφσκι.

## Φυσικά χαρακτηριστικά
Τα κυρίως φυσικά χαρακτηριστικά του Μαγιακόφσκι είναι άγνωστα. Ο Μαγιακόφσκι περιστρέφεται γύρω από τον εαυτό του μία φορά κάθε 37 ώρες και 23 λεπτά (Ditteon κ.ά. 2012), μία αργή περιστροφή για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μαγιακοφσκι
Εθνική Σάαρλαντ (ποδόσφαιρο ανδρών)

Η **εθνική ομάδα ποδοσφαίρου του Σάαρλαντ** εκπροσωπούσε το Σάαρλαντ στις διεθνείς ποδοσφαιρικές διοργανώσεις, κατά τη διάρκεια της γαλλικής κατοχής (1950-1956) μετά τον Δεύτερο Παγκόσμιο Πόλεμο. Η Γαλλία αντιτάχθηκε στην ένταξη του Σάαρ στην Ομοσπονδιακή Δημοκρατία της Γερμανίας μέχρι το 1956, το οποίο διοικούνταν χωριστά από τη Γερμανία ως προτεκτοράτο.

Δεδομένου ότι ο τοπικός πληθυσμός δεν ήθελε να ενταχθεί στη Γαλλία, ξεχωριστές οργανώσεις ιδρύθηκαν, όπως το 1950 η NOC, που οδήγησαν στην εμφάνιση του Σάαρ το 1952 στους θερινούς Ολυμπιακούς Αγώνες. Επίσης, δεν θεωρούσαν τους εαυτούς τους ένα ανεξάρτητο έθνος διαφορετικό από τη Γερμανία. Η ποδοσφαιρική ομάδα δεν είχε χαρακτηρισθεί ως "εθνική ομάδα" και γενικά αναφερόταν ως "ομάδα επιλέκτων" (γερμανικά: *auswahl*).

## Παγκόσμιο Κύπελλο
* 1950 - *έγινε δεκτή ως μέλος της [[FIFA]] μόλις δύο εβδομάδες πριν από το τουρνουά*
* 1954 - *Δεν προκρίθηκε*

## Εξωτερικοί σύνδεσμοι
* Επίσημη ιστοσελίδα Ομοσπονδίας
* Επίσημες αναμετρίσεις
* RSSSF Αρχεία αποτελεσμάτων
* RSSSF Ρεκορ διεθνών παικτών
Ευγένιος Μπλάας

thumb|right|270px|Όνειρο ημέρας
Ο **Ευγένιος ντε Μπλάας** (1843-1932, ιταλ. *Eugenio De Blaas*, γνωστός και ως *Eugene von Blaas* ή *Eugene de Blaas*) ήταν Ιταλός ζωγράφος αυστριακής καταγωγής, από τους κύριους εκπροσώπους της ακαδημαϊκής τέχνης. Γεννήθηκε στο Αλμπάνο, κοντά στη Ρώμη. Μετακόμισε μαζί με τους γονείς του στη Βενετία, όταν ο πατέρας του Κάρολος (Karl), επίσης ζωγράφος, έγινε καθηγητής στην Ακαδημία της Βενετίας.

Στα πρώιμα χρόνια ζωγράφιζε συχνά σκηνές της Βενετίας όπως γυναίκα στο μπαλκόνι (1877), η ανθοπωλήτρια της Βενετίας αλλά και προσωπογραφίες και αγιογραφίες. Έγινε καθηγητής στην Ακαδημία της Βενετίας.

## Πίνακες του Ευγένιου Μπλάας

## Παραπομπές


## Εξωτερικοί σύνδεσμοι

* πίνακες του Μπλάας

Κατηγορία:Ιταλοί ζωγράφοι του 19ου αιώνα
Γιάννης Αθανασούλας

Ο **Γιάννης Αθανασούλας**, γεννημένος στις 21 Ιανουαρίου 1987 στην Αθήνα, είναι Έλληνας καλαθοσφαιριστής. Διαθέτει ύψος 2,02 μέτρα και αγωνίζεται στις θέσεις σμολ φόργουορντ και πάουερ φόργουορντ.

## Καριέρα
Ο Αθανασούλας είναι Καρδιτσιώτης στην καταγωγή, ωστόσο γεννήθηκε και μεγάλωσε στην Αθήνα. Πραγματοποίησε τα πρώτα του βήματα στο χώρο στα τμήματα υποδομής του Άρη Πετρούπολης.

Ξεκίνησε την επαγγελματική του πορεία αγωνιζόμενος με τα χρώματα της ΑΕΚ αρχικά στα εφηβικά τμήματα και κατόπιν στην Α1 Εθνική, παραμένοντας στο σύλλογο τη διετία 2005-07. Ακολούθως έλαβε μεταγραφή στον Ηλυσιακό, συμβάλλοντας στην επιτυχημένη προσπάθειά του να ανέλθει από την Α2 Εθνική στην κορυφαία κατηγορία. Μετά από τρεις αγωνιστικές περιόδους εντάχθηκε στο δυναμικό του Πανιωνίου Σμύρνης, όπου παρέμεινε 4 σεζόν. Ακολούθως αγωνίστηκε στις ομάδες του Πανελευσινιακού (2014-15), του Απόλλωνα Πάτρας (2015-16) και του Λαυρίου (2016-17).

Τον Αύγουστο του 2017 υπέγραψε στον Ηρακλή Θεσσαλονίκης.

## Εθνική Ομάδα
Έχει συμμετάσχει τρεις φορές σε διεθνείς διοργανώσεις. Το ντεμπούτο του έλαβε χώρα το 2005-06 οπότε και συμμετείχε σε έναν από τους αγώνες της ΑΕΚ στην EuroLeague. Την επόμενη χρονιά είχε 4 συμμετοχές στο EuroCup με την ίδια ομάδα, ενώ την περίοδο 2012-13 αγωνίστηκε στην ίδια διοργάνωση αυτή τη φορά με τους «κυανέρυθρους».

Ως μέλος της Εθνικής Ελλάδος ο Αθανασούλας διαγωνίστηκε στο Πανευρωπαϊκό Πρωτάθλημα Παίδων το 2003 στη Μαδρίτη, σε διεθνή τουρνουά εφήβων και στο Πανευρωπαϊκό Πρωτάθλημα Νέων Ανδρών το 2007 στη Νόβα Γκόριτσα.

## Παραπομπές


## Εξωτερικοί σύνδεσμοι
* 
* Γιάννης Αθανασούλας, στατιστικά στην επίσημη ιστοσελίδα του Ε.Σ.Α.Κ.Ε.
* 
* Ioannis Athanasoulas, προφίλ στην επίσημη ιστοσελίδα της FIBA Europe (U20 European Championship Men 2007). 
* Ioannis Athanasoulas, προφίλ στον ιστότοπο EuroBasket.com. 
* Ioannis Athanasoulas, στατιστικά στην ιστοσελίδα ProBallers.com. 
* Ioannis Athanasoulas, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Εθνικού Λιβαδειάς